Filmen er basert på boken med samme navn av Robert Harris, som igjen tar for seg kodeknekkingen og oppdagelsen av Katyn-massakren under andre verdenskrig. Filmen handler om Tom Jericho (Dougray Scott), som ønsker å besøke ekskjæresten Claire (Saffron Burrows) etter å ha kommet seg fra et mentalt sammenbrudd. Hun er imidlertid forsvunnet, og da ber han samboeren hennes Hester Wallace (Kate Winslet) om hjelp til å komme til bunns i hva som har hendt.